Ismét egy tanulságos videó az utakról.

A Bp-i Autósok közössége posztolta az alábbi jelenetet, amelyet Dunaharasztinál, az egyik körforgalomban vettek videóra. Az esti felvételen azt látni, amit a körforgalomba majdnem behajtó autós előtt egyszer csak megjelenik három lovas, akiket épphogy csak észre lehet venni.

A KRESZ szerint az állatot hajtónak, illetőleg vezetőnek – ha a lakott területen kívüli úttesten vagy leállósávon tartózkodik – éjszaka és korlátozott látási viszonyok esetén fényvisszaverő mellényt (ruházatot) kell viselnie.

Sőt az állat, illetőleg állatcsoport bal oldalán előre fehér vagy sárga fényt, hátra piros vagy sárga fényt adó, a járművek vezetői által kellő távolságból észlelhető lámpát kell vinni. A lovas pedig jogilag "sofőrnek számít".

Érdemes talán megemlíteni azt is, hogy számtalan, kifejezetten lovasoknak gyártott láthatósági lovas felszerelést is lehet kapni. A fenti videón fényvisszaverő nyerget viselnek a lovak, de semmilyen lámpát, vagy villogót nem hordanak.

Ha máskor is tudni szeretne hasonló dolgokról, lájkolja a HVG Autó rovatának Facebook-oldalát.